
SAOPŠTENJE ZA MEDIJE
HIT FILM „DINA: DRUGI DEO“ STIŽE NA MAX 21. MAJA

Beograd, 15. maj 2024. 

Hit film „Dina: Drugi deo” (Dune: Part Two) premijerno će biti prikazan na Max striming platformi u utorak, 21. maja. Premijera na HBO kanalu će biti 2. juna u 20:00h. 

„Dina: Drugi deo“ istražuje mitsko putovanje Pola Atreida dok se ujedinjuje s Čani i Fremenima na putu osvete zaverenicima koji su uništili njegovu porodicu. Suočen s izborom između ljubavi svog života i sudbine poznatog svemira, pokušava da spreči užasnu budućnost koju samo on može da predvidi.

U glavnim ulogama su Timoti Šalame, nominovan za Oskara, Zendeja, Rebeka Ferguson, za Oskara nominovan Džoš Brolin,  Ostin Batler i Florens Pju, zatim Dejv Batista, dobitnik Oskara Kristofer Voken, Lea Sedu, Suheila Jakub, uz Stelana Skarsgorda, Oskarom nominovanu Šarlot Rempling i dobitnika Oskara Havijera Bardema.

Film je režirao Vilnev prema scenariju koji je napisao zajedno sa Džonom Spejtsom, a zasnovan je na proslavljenom romanu Frenka Herberta, „Dina“. Producenti su Meri Parent, Kejl Bojter, Vilnev, Tanja Lapoen i Patrik Makormik, a izvršni producenti su Džošua Grod, Džon Spejts, Tomas Tul, Herbert Gejns, Brajan Herbert, Bajron Merit, Kim Herbert i Ričard P. 

TREJLER: https://www.youtube.com/watch?v=Dka3t149Wxk

O kompaniji Warner Bros. Discovery 
Warner Bros. Discovery (NASDAQ: WBD) je vodeća globalna kompanija iz područja medija i zabave, koja stvara i distribuira najdiferenciraniji i najpotpuniji svetski portfolio sadržaja i brendova u domenu televizije, filma i striminga. Prisutni u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posetite http://www.wbd.com.

O Maxu
Max je striming platforma kompanije Warner Bros. Discovery koja nudi sadržaj vrhunskog kvaliteta za kompletan dom. Sa svojim personalizovanim korisničkim iskustvom koje donosi jedinstvene priče, od najboljih neisceniranih do  napisanih sadržaja vrhunskog kvaliteta, Max je glavno odredište za HBO Originals, Warner Bros. filmove, Max Originals, DC univerzum, čarobnjački svet Hari Potera, kao i za proširenu ponudu sadržaja za decu i porodicu brendova poput Cartoon Networka i Discovery Kids, animirane sadržaje za odrasle iz Adult Swima te najbolje programe iz područja hrane, doma, reality serija, životnog stila i dokumentaraca vodećih brendova poput  Discovery Channela, Discovery Home & Healtha, ID-a i mnogo više, sve na jednom mestu. Platforma je lansirana na području SAD-a u maju 2023. godine, te na 39 teritorija širom Latinske Amerike i na Karibima 27. februara ove godine.

